آلمانیا باش ناظیری آنگلا مرکل ایران ایله اختلافین دینج شکیلده حل ائدیلمه‌سی اوچون هر یولون سیناق‌دان کئچیریلمه‌سی‌نین واجیب اولدوغونو سؤیله‌دی.
آلمانیا باش ناظیری آنگلا مرکل اوکراینا پرزیدنتی ولادیمیر زیلنسکینی پایتاخت برلین-ده حربی مراسیمله قارشیلادی.
لیدرلر داها سونرا کئچیردیک‌لری گؤروش‌دن سونرا بیرگه مطبوعات کنفرانسیندا ژورنالیست‌لرین سوال‌لارینی جاوابلاندیردی‌لار.
مرکل اؤتن هفته امریکانین عمان کؤرفزین‌دکی تانکرلره ائدیلن هوجومون آرخاسیندا ایرانین دوردوغونا دایر دلیل‌لر تقدیم ائتدیگی ایله باغلی وئریلن سوالا : "بو آچیقلاما‌لارا موناسیبتیمیز جدی‌دیر. ایران ایله باغلی ایختیلاف‌لی وضعیتی دینج یوللا حل ائتمک اوچون الیمیزدن گلنی ائتمه لییک" دئیه جاواب وئردی.
باش ناظیر اؤلکه‌سی‌نین بو ایستیقامتده سی گؤستردیگینی و خاریجی ایشلر ناظیری هایکو ماس ین ایرانا سفر ائتدیگینی خاطیرلادا‌راق: "امریکالی طرفداش‌لارلا یاخین علاقه ساخلاییریق. وضعیتین جدی اولدوغونو بیلیریک. بوتون طرف‌لره تأثیر ائتمک اوچون هر شئیی ائدجییک" دئدی.
مرکل خصوصیله، ایرانی گرگین‌لیگی آرتیرماماغا چاغیردیق‌لارینی قئید ائتدی.
ایرانین نوکلئر موقاویله‌سینه عمل ائتمه‌سینی ده طلب ائدن آلمانیا باش ناظیری: "بو اولماسا، بونون نتیجه‌لری وار" ایفاده‌سینی ایشلتدی.
